Die Forelle

Die Forelle («Ørreten»), op. 32 / D 550, er en av komponisten Franz Schuberts mest kjente lieder.

Tekstgrunnlaget er et dikt av Christian Friedrich Daniel Schubart.

 Historikk 
Sangen finnes i fem ulike versjoner, skrevet i perioden november 1816 til juli 1817. Det er først og fremst tempoangivelsene som skiller versjonene:
 Mäßig («moderat»)
 Nicht zu geschwind («ikke for hurtig»)
 Etwas geschwind («ganske hurtig») – Denne avskriften dediserte Schubert sin venn, komponisten Anselm Hüttenbrenner. Det autografe manuskriptet er tapt, men versjonen er bevart takket være et fotografi fra 1870.
 Etwas lebhaft («ganske livlig») – Denne versjonen dannet grunnlaget for den første trykte utgivelsen i Wiener Zeitschrift für Kunst, Literatur, Theater und Mode (1820). Senere ble den utgitt som op. 32 i et ettertrykk av forlaget A. Diabelli & Co.
 Etwas geschwind («ganske hurtig») – Publisert først i 1975, i forbindelse med Neue Schubert-Ausgabe. Inneholder et seks takter langt instrumentalt forspill.

 Toneart og melodi 
mini|Sekstoler
Originalversjonen er for høy stemme i Dess-dur, taktarten er 2/4. Klaverakkompagnementet er preget av sekstoler,I Die Forelle grupper av seks likeverdige noter som blir spilt på samme tid som fire noter av samme noteverdi. noe som sammen med tempoangivelsen Etwas lebhaft («ganske livlig») gir et inntrykk av en hurtig svømmende ørret (Forelle). Sangmelodien er nesten helt gjennomgående glad, bare tre takter formidler et flyktig inntrykk av tristhet / sangerens medfølelse, hvoretter melodien kort tid etter vender tilbake til et dur-preg.

 Tekstgrunnlag 
Christian Friedrich Daniel Schubart skrev diktet mens han satt i fangenskap, en gang mellom 1777 og 1783.Christian Friedrich Daniel Schubart: Gedichte aus dem Kerker. Orell, Gessner, Füssli und Comp., Zürich 1785, s. 208 f. (Google Books, side 208). Fabelen om ørreten symboliserer hans egen skjebne. For å hindre at parallellen ble alt for åpenbar, omtolket han en fjerde strofe som en advarsel til unge jenter om å la seg forføre. Diktet ble første gang trykt i 1783. Schubarts skjebne var motiv for flere forfattere, eksempelvis Friedrich Schillers drama Die Räuber.

 Innhold og oppbygning 
Selv en generasjon senere var Franz Schubert godt kjent med bakgrunnen for diktet, og skrev sangen slik at den fjerde strofen ikke ble tonesatt, og heller ikke kunne føyes til senere. I de første to versene observerer fortelleren en ørret som svømmer fritt i en krystallklar bekk mens en fisker forgjeves forsøker å fange den. Musikken består av en reprise av hovedmotivet. Det tredje verset er delt inn i en dramatisk seksjon der fiskeren ordner det slik at bekken blir grumset, og deretter fanger ørreten, og en reprise der handlingen observeres og fortelleren fortolker det han ser. Dermed danner sangen en lukket A–B–A′-form som forhindrer en utvidelse med den fjerde tekststrofen.

Schubert brukte sangtemaet som grunnlag for variasjonsverket Forellenquintett, på norsk ofte kalt «Ørretkvintetten». Han skrev kvintetten for musikkelskeren Sylvester Paumgartner, som han bodde hos en tid mens han var på i Oberösterreich sommeren 1819.

 Dokumentarfilm 
Filmskaperen Christopher Nupen spilte i 1969 inn en 61 minutter lang dokumentarfilm der Schuberts kvintett fremføres av musikerne Itzhak Perlman, Zubin Mehta, Pinchas Zukerman, Jacqueline du Pré og hennes ektemann Daniel Barenboim. Denne innspillingen har blitt legendarisk. Opptakene ble gjort i Southbank Centre i London. Dokumentaren fikk tittelen «The Trout», til tross for at BBC, som var Nupens arbeidsgiver, fryktet at publikum ville tro at det dreide seg om et program om fisking.

 Litteratur 
 Werner Aderhold et al. (red.): Franz Schubert: Verzeichnis seiner Werke in chronolog. Folge; [der kleine Deutsch]. Bärenreiter/Deutscher Taschenbuch-Verlag; Kassel; Basel; Wien/München 1983, ISBN 3-423-03261-8.
 Dietrich Fischer-Dieskau: Auf den Spuren der Schubert-Lieder. Weden - Wesen - Wirkung Bärenreiter/Deutscher Taschenbuch-Verlag; Kassel; Basel; Wien/München, juni 1976, ISBN 3-423-01178-5 (dtv).
 Hans-Wolf Jäger: Von Ruten. Schubarts Gedicht „Die Forelle“. I Karl Richter (red.): Gedichte und Interpretationen. Band 2: Aufklärung und Sturm und Drang. Reclam, Stuttgart 1983, ISBN 3-15-007891-1, S. 372–385.

 Referanser og noter 

 Eksterne lenker 

 Tekst, lieder.net
 Schuberts Vertonung - Freie Aufnahme - Vierte Fassung (mp3) 
 Begleitung zum Mitsingen auf Impresario
 Korarrangementer av Ulrich Kaiser – fritt tilgjengelige noter
Fritt tilgjengelige noter på Mutopia project
Full tekst ov oversettelse til engelsk, fra Harper's Magazine

Kategori:Lieder av Franz Schubert